文天祥
则堂
北入京城，贾馀庆迎逢卖国。
既令学士降诏，俾天下州郡归附之。
又各州付一省劄，惟枢密则堂、家先生铉翁于省劄上不肯押号。
吴丞相坚号老儒，不能自持，一切惟贾馀庆之命，其愧则堂甚矣。
程鹏飞见则堂不肯奉命，堂中作色，欲缚之去。
则堂云中书省无缚执政之理，归私厅以待执，北竟不敢谁何。
予在北，以忠义孤立，闻其事以自壮云。
山河四塞旧瓯金，艺祖高宗实鉴临。
一日尽将输敌手，何人卖国独甘心。
中书堂帖下诸城，摇首庭中号独清。
此后方知枢密事，从今北地转相惊。